6. ΒΑΣΙΛΙΚΟΝ ΔΙΑΤΑΓΜΑ της 20/30 Μαΐου 1938 Περί των υγειονομικών πιστοποιήσεων των σκαφών ψυχαγωγίας. Έχοντες υπ’ όψει το άρθρ. 34 του Α.Ν. 340/1936 «περί των υγειονομικών διατάξεων της δια θαλάσσης, δια ξηράς και δια του αέρος επικοινωνίας και της οργανώσεως της οικείας Υγειονομικής Υπηρεσίας, ως και σύμφωνον γνωμοδότησιν του Συμβουλίου Επικρατείας, προτάσει του Ημετέρου επί της Κρατικής Υγιεινής και Αντιλήψεως Υπουργού απεφασίσαμεν και διατάσσομεν: Άρθρον μόνον.-Σκάφη ψυχαγωγίας (θαλαμηγά, βενζινάκατοι κλπ.) οιασδήποτε Εθνικότητος υποχρεούμενα εις προσκόμισιν υγειονομικής πιστοποιήσεως, απαλλάσσονται ταύτης προκειμένου περί πλόων μεταξύ λιμένων του Εσωτερικού. Εις τον Ημέτερον επί της Κρατικής Υγιεινής και Αντιλήψεως Υπουργόν ανατίθεμεν την δημοσίευσιν και εκτέλεσιν του παρόντος. 